
Atbildes uz 11.03.2024. iesniegtajiem jautājumiem 

1.jautājums:
Lūgums Pasūtītāju precizēt Pretendenta pieredzes kvalifikācijas prasības – vai Pretendentam jānorāda divi pieredzes objekti, ja viens no tiem izpilda visus apakšpunktos minētos darbu veidus?

Atbilde:
Komisija skaidro, ka saskaņā ar Konkursa nolikumā noteiktajām pieredzes kvalifikācijas prasībām pretendentam jāsniedz informācija par ne vairāk kā 5 (piecu) iepriekšējo gadu laikā gūto pieredzi pilsētas ielu pārbūves, izbūves vai atjaunošanas darbu veikšanā vismaz 2 (divos) objektos, sniedzot informāciju par veikto darbu veidiem un apjomiem atbilstoši Konkursa iepirkuma priekšmeta daļas prasībām. Gadījumā, ja veikto darbu veidi un apjomi atbilst konkrētās iepirkuma priekšmeta daļas prasībām jau 1 (vienā) objektā, tad otrā objektā, par ko sniedzama informācija, jābūt gūtai pieredzei pilsētas ielu pārbūves, izbūves vai atjaunošanas darbu veikšanā ne vairāk kā 5 (piecu) iepriekšējo gadu laikā.



2.jautājums:
Vai Pretendenta iesniegtais pieredzes objekts tiks atzīts par atbilstošu nolikuma prasībām, ja objekts izbūvēts laika posmā no 2018. – 2019. gadam?

Atbilde:
Komisija skaidro, ka atbilstoši Konkursa nolikumā noteiktajam pretendentam iesniedzama informācija par ne vairāk kā 5 (piecu) iepriekšējo gadu laikā, kā arī periodā līdz piedāvājuma iesniegšanas brīdim gūto pieredzi (..). Tādējādi pieredzes pierādīšanas gadījumā ir būtiski pierādīt, ka līdz piedāvājuma iesniegšanas brīdim tā gūta ne vairāk kā 5 (piecu) iepriekšējo gadu laikā. Līdz ar to, piemēram, 2019.gadā nodotajam objektam ir norādāms arī konkrēts nodošanas datums, lai Komisija varētu viennozīmīgi pārliecināties par atbilstību Konkursa nolikumā noteiktajai prasībai. Minēto datumu iespējams norādīts iesniegtajā atsauksmē (izziņā) un Apliecinājumā par pieredzi, kas sagatavojams saskaņā ar Konkursa nolikuma 6.pielikumu.



